Discovery 4 HSE on aga täiesti korralikult varustatud. Audi ja Mercedese tasemele ei küüni, kuid seda ei tee ka hinnaklass. Mugavusi on aga küllaga. Ühe erakordselt kasuliku vidinana võiks ära mainida elektrilise rooliratta soojenduse, mis meie kliimas pea asendamatuna tundub, igatahes külmas autos sõitu alustades võib kindad juba esimese paarisaja meetri pärast käest ära võtta. Mugav on juhtida ka multimeediasüsteemi, seda puutetundliku ekraani kaudu. Mõistagi on kõik nupud dubleeritud ka roolirattale ja soovides mitte olla ebaõiglane siis nentigem, et häälkäskluste võimalus on samuti olemas.